Κέικ λαδιού με σοκολάτα χωρίς μίξερ
Είναι ένα κέικ αφράτο, νόστιμο, αρωματικό. Έχει κομματάκια σοκολάτας και γίνεται εύκολα και απλά, χωρίς μίξερ. Τι άλλο να ζητήσει κάποιος; Απολαύστε το!
2 κούπες αλεύρι για όλες τις χρήσεις + λίγο ακόμη για τη φόρμα    , 1 κούπα ζάχαρη, 1 κούπα ηλιέλαιο + λίγο ακόμη για τη φόρμα, 3 αυγά, 1 κούπα χυμός πορτοκαλιού, φρεσκοστυμμένος ,  ξύσμα από 1 ακέρωτο πορτοκάλι, 3 κουτ. γλυκού μπέικιν πάουντερ,  100 γρ. σταγόνες σοκολάτας
Για να ετοιμάσουμε το κέικ λαδιού με σοκολάτα χωρίς μίξερ, πρώτα προθερμαίνουμε τον φούρνο στους 180° C και λαδώνουμε και αλευρώνουμε μια στενόμακρη φόρμα για κέικ, μεσαίου μεγέθους. Ρίχνουμε όλα τα υλικά σε ένα μπολ και τα ανακατεύουμε με το σύρμα μέχρι να δημιουργηθεί ένας χυλός. Τον αδειάζουμε μέσα στη φόρμα, την οποία βάζουμε στον προθερμασμένο φούρνο. Ψήνουμε για 40-45 λεπτά.
Αλεύρι (ζύμες),Αυγά,Γάλα,Γαλακτοκομικά,Πορτοκάλι,Σοκολάτα,Φρούτα,Κεράσματα